
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 213
din 18 decembrie 2014
privind însuşirea şi aprobarea planului local de implementare şi al planului local de acţiune în
 ceea ce priveşte protecţia la foc şi îmbunătăţirea sistemelor de stingere a incendiilor în 
Centrul Istoric Sighişoara (zonă protejată cu valoare mondială)

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 27020/12.12.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 2 din 26 ianuarie 2012 privind aprobarea participării Municipiului Sighişoara ca partener în proiectul „HERITPROT” - „Fire risk prevention and improvement of the fire extintion systems of the historic town centers of cities named Word Heritage” („Prevenirea riscului de incendiu si îmbunătăţirea sistemelor de stingere a incendiilor din oraşele centre istorice incluse în patrimoniul mondial”);

Având în vedere acordul de parteneriat nr. 7446 din 30 martie 2012, încheiat între Municipiul Sighişoara şi Inspectoratul pentru Situaţii de Urgenţă „Horea” al Judeţului Mureş având ca obiect implementarea activităţilor în cadrul proiectului „HERITPROT”, aprobat prin Hotărârea Consiliului Local Sighişoara nr. 44 din 29 martie 2012;

Având în vedere contractul de servicii nr. 9880/30.04.2014, încheiat între Municipiul Sighişoara şi Biroul Individul de Arhitectură Sorin Minghiat, având ca obiect servicii de consultanţă necesare în cadrul proiectului „HERITPROT”;

Având în vedere că proiectul „HERITPROT” („Prevenirea riscului de incendiu şi îmbunătăţirea sistemelor de stingere a incendiilor din oraşele centre istorice incluse în Patrimoniul Mondial”), desfăşurat şi finanţat în cadrul Programului INTERREG IVC, a avut  ca scop înfiinţarea unei reţele tematice care să faciliteze dezvoltarea unor politici locale şi regionale şi schimbul de bune practici în domeniul prevenirii apariţiei riscurilor naturale şi tehnologice, în special a  riscului de incediu, în centrele istorice din întreaga Europă, declarate situri ale Patrimoniului Mondial;

Având în vedere că parteneri în proiectul „HERITPROT” au fost: Consorţiul de prevenire  şi stingere a incendiilor din Tenerife – Spania (Partener Lider), Municipiul Sighisoara - România, municipalităţi ale oraşelor: Cuenca - Spania, Riga - Letonia, Varsovia - Polonia, Holloko - Ungaria, Bergen - Norvegia, Agenţia Reînnoirea Oraşului Vechi Vilnius - Lituania, Serviciul pentru prevenire şi stingere a incendiilor din Merseyside - Marea Britanie, Serviciul de  protecţie civilă din insulele Azore – Portugalia;

Având în vedere faptul că proiectul „HERITPROT” a avut în vedere şi creşterea competenţelor şi a experienţei în domeniu pentru toţi reprezentanţii partenerilor implicaţi (pompieri, specialişti în domeniu, delegaţi  ai autorităţilor  responsabile de sit), precum şi realizarea unor planuri locale de implementare şi acţiune, elaborate în funcţie de particulariţile fiecărui centru istoric în parte;

Având în vedere că, în cadrul proiectului „HERITPROT” a fost elaborat planul local de implementare şi planul local de acţiune în ceea ce priveşte protecţia la foc şi îmbunătăţirea sistemelor de stingere a incendiilor în Centrul Istoric Sighişoara (zonă protejată cu valoare mondială) care trebuie însuşite şi aprobate de Consiliul Local al Municipiului Sighişoara;

Având în vedere Raportul de Specialitate al Compartimentului Urbanism, Disciplina în Construcţii, Patrimoniu UNESCO, înregistrat cu nr. 27019/12.12.2014, prin care se propune însuşirea şi aprobarea planului local de implementare şi al planului local de acţiune în ceea ce priveşte protecţia la foc şi îmbunătăţirea sistemelor de stingere a incendiilor în Centrul Istoric Sighişoara (zonă protejată cu valoare mondială);
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. „b” şi alin. (9), art. 45 alin. (1) şi a art. 115, alin. (1), lit. „b” din Legea nr. 215/2001, legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se însuşeşte şi se se aprobă planul local de implementare şi planul local de acţiune în ceea ce priveşte protecţia la foc şi îmbunătăţirea sistemelor de stingere a incendiilor în Centrul Istoric Sighişoara (zonă protejată cu valoare mondială), care se află în păstrarea Compartimentului Urbanism, Disciplina în Construcţii, Patrimoniu UNESCO din cadrul Municipiului Sighişoara.

Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara şi aparatul de specialitate al acestuia.

Art. 3. Prin grija Secretarului Municipiului  Sighişoara, doamna Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  2 ex. Compartimentul Urbanism, Disciplina în Construcţii, Patrimoniu UNESCO;
  2 ex. Biroul Achiziţii; Accesare fonduri europene şi managmentul proiectelor;
  1 ex. Inspectoratul pentru Situaţii de Urgenţă „Horea” al Judeţului Mureş.

10 ex. 
A.B./G.V.
